Rikunarita-ORG/Wikinium huggingface dataset:
# Sue Tranka

| Sue Tranka |
| --- |
|  |
| Dinasyddiaeth |  Cymru  De Affrica |
| Galwedigaeth | nurse midwife, mental health nurse, registered nurse, nurse administrator  |

Nyrs a gweiyddwyr gofal iechyd yw'r **Fonesig Sumeshni Tranka** (Sue Tranka) DBE. Cafodd ei geni yn Ne Affrica. Mae hi' n gwasanaethu fel Prif Swyddog Nyrsio (CNO) Cymru ers mis Awst 2021, y person cyntaf o gefndir ethnig lleiafrifol i ddal swydd prif nyrs yn y Deyrnas Unedig. Mae hi wedi gweithio i'r GIG ers 25 mlynedd.

Mae'r gwaith Tranka yn canolbwyntio ar ddiogelwch cleifion, gwella ansawdd, a mynd i'r afael ag anghydraddoldebau iechyd. Mae hi'n dweud ei bod hi'n arwain gyda "phen a chalon", ac yn gyfuno dadansoddi sy'n seiliedig ar ddata â strategaethau tosturiol a pherthynol. Dyfarnwyd y DBE iddi yn anrhydeddau Pen-blwydd 2026 gan Siarl III, brenin y Deyrnas Unedig.

## Cyfeiriadau
# Coleg Amherst

Coleg Amherst|  |
| Math | liberal arts college, sefydliad addysgol preifat nid-am-elw  |
|  |
| Sefydlwyd | * 1821
 |
| Daearyddiaeth |
| Sir | Amherst  |
| Gwlad |  Unol Daleithiau |
| Cyfesurynnau | 42.3708°N 72.5169°W  |
| Cod post | 01002-5000  |
| Niferoedd | 1,855, 1,745, 1,971  |
|  |
| Sefydlwydwyd gan | Zephaniah Swift Moore  |
|  Ffeiliau perthnasol ar Comin |
| [golygwch ar Wicidata] |

Coleg celfyddydau breiniol preifat yn nhref Amherst, Massachusetts, Unol Daleithiau America, yw **Coleg Amherst** (Saesneg: *Amherst College*). Fe'i sefydlwyd ym 1821 ac mae'n drydydd sefydliad addysg uwch hynaf yn nhalaith Massachusetts. Er ei fod yn wreiddiol yn goleg i ddynion, daeth Amherst yn gydaddysgol ym 1975.

Mae'r coleg yn cynnig cyrsiau israddedig pedair blynedd. Mae'n ddetholus iawn. Yn 2025 roedd ganddo 1,907 o fyfyrwyr llawn amser.

## Alumni

* Dan Brown, awdur
* Calvin Coolidge, Arlywydd yr Unol Daleithau

## Cyfeiriadau

## Dolenni allanol

* Gwefan swyddogol
# An Atheist Christian Gunslinger

An Atheist Christian Gunslinger|  |
| Enghraifft o: | gwaith llenyddol  |
| Awdur | Jerry Hunter |
| Cyhoeddwr | Melin Bapur |
| Gwlad | Cymru |
| Iaith | Saesneg |
| Dyddiad cyhoeddi | 2026  |
| Pwnc | Nofelau Saesneg i oedolion |
| Argaeledd | mewn print |
| ISBN | 9781917237758 (Clawr Papur); 9781917237765 (eLyfr) |
| Dynodwyr |

Nofelig Saesneg i oedolion gan Jerry Hunter yw An Atheist Christian Gunslinger.
Cyhoeddwyd y llyfr gan Melin Bapur yn 2026.

## Disgrifiad byr

Nofel ddistopaidd a luniwyd mewn ymateb i fudiad MAGA yn yr UDA. Mae'r nofel wedi'i ysgrifennu mewn orgraff ansafonol yn hytrach na dilyn rheolau cyffredin yr iaith Saesneg; mae hyn yn debyg i'r hyn a wnaeth yr awdur yn ei nofel Gymraeg, *Ebargofiant*. Mae'r awdur wedi dweud bod y ddwy nofel wedi'u hysbrydoli o ran hyn gan *Riddley Walker*, nofel gan yr awdur Russel Hoban a luniwyd yn 1980. Dyma oedd nofel Saesneg cyntaf yr awdur.

## Plot

Mae'r nofel yn dilyn Seth Hibard, ffermwr mewn lleoliad amhenodol yn yr UDA yn dilyn "Diwedd Etholiadau" ('The End of Elections'). Er nad yw'n grefyddol nac yn hyddysg mae ganddo reddfau cryf o beth sy'n iawn. Mae'n dechrau cyfeillgarwch gyda grŵp o fewnfudwyr hisbanaidd, ond mae'r rhain yn cael eu herlid gan aelodau eraill o'r gymuned, gan gynnwys llosgi'r hen eglwys bren maent yn ei defnyddio fel cartref. Pan gaiff un o'r mudwyr ei lofruddio, mae Seth yn teimlo na all beidio ag ymateb, gyda chanlyniadau treisgar.

## Beirniadaeth

Disgrifiwyd y nofel gan Manon Steffan Ros fel "Groundbreaking, impactful and brilliant work." Ar bennod o'r podlediad *Colli'r Plot*, disgrifiodd y gwaith fel un o'r pethau gorau iddi ei ddarllen erioed.

## Cyfeiriadau
# Effi o Blaenau

Effi o Blaenau| Enghraifft o: | ffilm  |
| Gwlad | y Deyrnas Unedig  |
| Cyfarwyddwr/wyr | Marc Evans  |
| Iaith wreiddiol | Cymraeg  |
| Dynodwyr |

Ffilm ddrama Gymraeg gan y cyfarwyddwr Marc Evans yw Effi o Blaenau a gyhoeddwyd yn 2026. Mae'n addasiad o'r ddrama *Iphigenia in Splott* gan Gary Owen.
Fe'i cynhyrchwyd yn y Deyrnas Unedig gan S4C. Cafodd ei dangos am y tro cyntaf yng Ngŵyl Ffilm Glasgow ar 3 Mawrth 2026.

Bydd y ffilm yn ymddangos yn CellB, Blaenau Ffestiniog ar 17 Mehefin 2026 ac mewn sinemâu eraill o 19 Mehefin 2026.

## Cast

* Leisa Gwenllian – Effi
* Tom Rhys Harries – Lee
* Nel Rhys Lewis
* Owen Alun – Kev
* Carys Gwilym
* Gavin Lee Lewis – Pete Desford

## Cyfeiriadau

## Dolenni allanol

* (Saesneg) *Effi o Blaenau* ar wefan Internet Movie Database
# Marged (nofel)

Marged|  |
| Awdur | T. Glynne Davies |
| Cyhoeddwr | Gwasg Gomer (1974), Melin Bapur (2026) |
| Gwlad | Cymru |
| Iaith | Cymraeg |
| Pwnc | Nofelau Cymraeg |
| Argaeledd | Mewn Print |
| Dynodwyr |

Nofel a gyhoeddwyd yn wreiddiol yn 1974 gan T. Glynne Davies yw Marged. Dyma oedd ei ail nofel yn dilyn *Haf Creulon* (1960). Cyhoeddwyd y nofel o'r newydd yn 2026 gan Melin Bapur, mewn golygiad newydd gan Peredur Glyn, ŵyr yr awdur.

## Crynodeb

Nofel hanesyddol hir yw *Marged* sy'n dilyn cwrs Marged Rowland a'i theulu o 1872 (canrif cyn y dechreuwyd ysgrifennu'r nofel) hyd at ail chwarter yr ugeinfed ganrif. Trwy brofiad mab Marged, Robat-jon, ceir portread o brofiadau milwr yn y ffosydd yn y Rhyfel Byd Cyntaf.

## Beirniadaeth

Mae'r nofel wedi'i disgrifio fel "nofel o bwys", fel nofel sy'n "perthyn i’r rheng flaenaf oll ymhlith nofelau yn y Gymraeg," ac yn "un o weithiau mwyaf uchelgeisiol Llenyddiaeth Gymraeg".

## Gweler hefyd

* Y nofel Gymraeg
* T. Glynne Davies
* Peredur Glyn
* Rhestr llyfrau Cymraeg

## Cyfeiriadau
# Peredur Glyn

Llenor a darlithydd ieithyddiaeth o Ynys Môn yw **Peredur Glyn Cwyfan Webb-Davies** sydd yn cyhoeddi o dan yr enw **Peredur Glyn**.

## Bywgraffiad

Daw Peredur Glyn o ganolbarth Ynys Môn a mynychodd Ysgol Gymuned Bodffordd ac Ysgol Gyfun Llangefni. Astudiodd Eingl-Sacsoneg, Norseg a Chelteg ym Mhrifysgol Caergrawnt, ac oddi yno i Brifysgol Bangor lle cwblhaodd doethuriaeth mewn ieithyddiaeth yn 2010. Ers hynny mae'n ddarlithydd yn yr adran.

Mae'n byw ym Mhorthaethwy ac yn aelod o sawl côr; mae’n hoff o chwarae a chasglu gemau bwrdd, fideo a chwarae rôl yn ei amser sbâr.

Mae'n fab i'r cyfansoddwr Gareth Glyn ac hefyd felly'n wyr i'r llenor T. Glynne Davies.

## Cyhoeddiadau

Cysylltir Peredur Glyn yn bennaf gyda *genre* arswyd ac mae'r rhan fwyaf o'i weithiau'n perthyn i'r *genre* hwnnw. Mae wedi enwi H. P. Lovecraft fel dylanwad mawr ar ei lenyddiaeth, ac wedi cyfieithu rhai o'i straeon yntau i'r Gymraeg. Fodd bynnag mae chwedloniaeth Gymraeg a'r Mabinogion hefyd yn ddylanwad sylweddol ar ei waith.

### Rhestr Cyhoeddiadau

#### Nofelau Cymraeg

* *Pumed Gainc y Mabinogi*, Y Lolfa (2022; Rhestr fer Llyfr y Flwyddyn 2023)
* *Cysgod y Mabinogi*, Y Lolfa (2024)
* *Anfarwol* (2025; Enillydd Gwobr Goffa Daniel Owen)

#### Arall

* *The Red Saxon* (2012), Hunan-gyhoeddedig fel "Peredur Webb-Davies" (yn Saesneg)
* *Galwad Cthulhu a Straeon Arswyd Eraill*, Melin Bapur (2025) - Cyfiethiad i'r Gymraeg o rai o straeon byrion H. P. Lovecraft.
* *Marged*, Melin Bapur (2026) - golygiad newydd o nofel T. Glynne Davies.

## Cyfeiriadau
# Dora Thatcher

| Dora Thatcher |
| --- |
| Ganwyd | 14 Medi 1912  Abertyleri  |
| Bu farw | 23 Gorffennaf 1985  |
| Galwedigaeth | ysgrifennwr  |

Awdur o Gymru oedd **Dora Thatcher** (ganwyd **Alice Dora Prichard**; 14 Medi 1912 – 23 Gorffennaf 1985). Roedd hi'n awdur straeon a llyfrau plant.

Fe'i ganwyd yn Abertyleri, yn 1912. Bu'n byw yn Birmingham o 1929 ymlaen gan weithio i'r Weinyddiaeth Lafur cyn symud yn ôl i Gymru erbyn 1939. Dechreuodd ysgrifennu straeon byrion a sgriptiau i'r BBC ac erthyglau i gylchgronau. Priododd â Josiah Clayton Thatcher yn 1942. Roeddent yn byw gyda'u teulu ym Mharrog, Sir Benfro, lle ysgrifennodd ei llyfrau. Yn ystod y 1960au, bu hi a’i gŵr yn faer a maeres Trefdraeth ar sawl achlysur. Roedd ei straeon mwyaf nodedig yn ymwneud â "Henry", hofrennydd sy’n teithio i wahanol wledydd, a chwch tynnu o’r enw "Tommy". Darluniwyd y testunau gan yr artist plant poblogaidd Val Biro. Bu farw yn 1985.

## Cyfeiriadau

 *Eginyn erthygl sydd uchod am **un o Gymru**. Gallwch helpu Wicipedia drwy ychwanegu ato.*
# Gwinllan Llanerch

Gwinllan Llanerch|  |
| Math | gwinllan  |
|  |
| Daearyddiaeth |
| Sir | Bro Morgannwg  |
| Gwlad |  Cymru |
|  |
| [golygwch ar Wicidata] |

Gwinllan gerllaw Caerdydd yw **Gwinllan Llanerch**. Lle agored mewn coedwig yw llannerch ac yn y cyswllt hwn mae'n cyfeirio at gwmni sy'n creu gwin Cymreig. Saif ym Mro Morgannwg, ger pentref Hensol. Mae'n eistedd o fewn cymuned Pendeulwyn.

Dyfarnwyd Gwesty Gwinllan Llanerch y gwesty gorau yng Nghymru gan yr AA yn 2024 ac mae hefyd yn cael ei restru gan Croeso Cymru ar gyfer y Gwesty Gorau yng Nghymru 2025.

Ym Mehefin 2026 cyhoeddwyd y gallai'r gwesty hwn ym Mro Morganmwg weld datblygiad mawr os caiff cynlluniau eu cymeradwyo gan y cyngor lleol. Mae Gwinllan Llanerch yn Hensol wedi gofyn i Gyngor Bro Morgannwg am ganiatâd i adeiladu 22 ystafell ychwanegol ar gyfer gwesteion.

## Gweler hefyd

* Gwin

## Cyfeiriadau
# Kenny Jackett

**Kenny Jackett**
|  |
| Manylion Personol
 |
| **Enw llawn** | Kenneth Francis Jackett
 |
| **Dyddiad geni** | 5 Ionawr 1962(1962-01-05) |
| **Man geni** | Watford, Llundain,  Lloegr
 |
| **Dyddiad marw** | 11 Mehefin 2026(2026-06-11) (64 oed)
 |
| Manylion Clwb
 |
| **Clwb Presennol** | Millwall (rheolwr) |
| Clybiau
 |
| **Blwyddyn** | **Clwb** | **Ymdd.\(Goliau)** |
| 1980-1990
 | Watford
 | 337 (25)
 |
| Tîm Cenedlaethol
 |
| 1983-1988
 | Cymru
 | 31 (0)
 |
| Clybiau a reolwyd
 |
| 1996-1997 2004-2007 2007-
 | Watford Dinas Abertawe Millwall
 |
| 1Ymddangosiadau a goliau mewn clybiau hŷn a gyfrodd tuag at y gyngrhair cartref yn unig .

\* Ymddangosiadau

 |

Hyfforddwr a chyn-chwaraewr pêl-droed oedd **Kenneth Francis "Kenny" Jackett** (5 Ionawr 1962 – 11 Mehefin 2026). Cafodd ei eni yn Watford, Lloegr. Chwaraeodd dros Gymru am fod ei dad wedi'i eni yno. Bu'n chwarae i Watford trwy gydol ei yrfa, nes i'w yrfa ddod i ben o ganlyniad i anaf.

Bu farw yn Mai 2026, yn 64 mlwydd oed.

## Gyrfa

### Chwaraewr

Chwaraeodd fel amddiffynnwr ac yng nghanol y cae. Llwyddodd Jackett i fod yn rhan o dîm cyntaf Watford ar ddiwedd tymor 1979-80. Yn ystod y 1980au, helpodd y tîm i ddod yn ail yn yr hen Adran Gyntaf, yn ogystal ag ymddangos yn Rownd Derfynol Cwpan yr FA ym 1984.
Cafodd 31 cap am chwarae dros Gymru.

Daeth ei yrfa i ben yn annisgwyl, pan achosodd anaf difrifol i'w benglin iddo orfod ymddeol ym 1990, pan oedd ond yn 28 oed. Pe na bai wedi ei anafu, mae'n debygol y byddai wedi cipio'r teitl am y chwaraewr a chwaraeodd fwyaf erioed i dîm Watford - teitl sydd gan Luther Blissett ar hyn o bryd.

### Rheolwr

Yn dilyn amser gyda thîm rheoli Watford a QPR fe'i benodwyd yn rheolwr Dinas Abertawe yn 2004. Ar ôl tair blynedd, dewisodd Jackett adael y clwb. Rhwng 2007 a 2014 roedd yn rheolwr Millwall.

### Ystadegau fel rheolwr

*Diweddarwyd diwethaf 30 Mai 2010*

| Tîm
 | Gwlad
 | O
 | Tan
 | Record
 |
| --- | --- | --- | --- | --- |
| Gêm | Ennill | Colli | Cyfartal | Ennill %
 |
| Watford
 |  | Mehefin 1996
 | Mehefin 1997
 | 57 | 22 | 19 | 16 | 38.6
 |
| Dinas Abertawe
 |  | 5 Ebrill 2004
 | 15 Chwefror 2007
 | 163 | 75 | 48 | 48 | 46.01
 |
| Millwall
 |  | 6 Tachwedd 2007
 | Presennol
 | 149 | 72 | 44 | 33 | 48.32
 |

## Cyfeiriadau
# Tours

Tours|  |
|  |
| Math | cymuned, dinas fawr  |
|  |
| Poblogaeth | 139,259  |
| Pennaeth llywodraeth | Emmanuel Denis  |
| Gefeilldref/i | Maribor  |
| Daearyddiaeth |
| Sir | Indre-et-Loire, arrondissement of Tours  |
| Gwlad | Ffrainc  |
| Arwynebedd | 34.67 km²  |
| Uwch y môr | 56 metr, 44 metr, 109 metr, 70 metr  |
| Gerllaw | Afon Loire, Afon Cher  |
| Yn ffinio gyda | Chambray-lès-Tours, Joué-lès-Tours, Mettray, Notre-Dame-d'Oé, Parçay-Meslay, La Riche, Rochecorbon, Saint-Avertin, Saint-Cyr-sur-Loire, Saint-Pierre-des-Corps  |
| Cyfesurynnau | 47.3928°N 0.6883°E  |
| Cod post | 37000, 37100, 37200  |
| Swydd pennaeth   y Llywodraeth | Maer Tours  |
| Pennaeth y Llywodraeth | Emmanuel Denis  |
|  |
|  Ffeiliau perthnasol ar Comin |
| [golygwch ar Wicidata] |

Pont Wilson dros afon Loire yn Tours.
Dinas a *commune* yng nghanolbarth Ffrainc yw **Tours**. Hi yw prifddinas *département* Indre-et-Loire a dinas fwyaf *région* Centre-Val de Loire. Saif ar afon Loire, gerllaw ei chymer ag afon Cher. Mae'n ffinio gyda Chambray-lès-Tours, Joué-lès-Tours, Mettray, Notre-Dame-d'Oé, Parçay-Meslay, La Riche, Rochecorbon, Saint-Avertin, Saint-Cyr-sur-Loire, Saint-Pierre-des-Corps ac mae ganddi boblogaeth o tua 411,106 (2023). Roedd y boblogaeth yn 2006 yn 136,942.

Daw'r enw o enw llwyth Celtaidd y Turones. Ymladdwyd Brwydr Tours rhwng Tours a Poitiers ym mis Hydref 732, pan orchfygodd y Ffranciaid dan Siarl Martel fyddin Fwslimaidd dan reolwr Al-Andalus, Abdul Rahman Al Ghafiqi.

Daeth Tours yn ganolfan eglwysig bwysig, ac yn y Canol Oesoedd yn gyrchfan boblogaidd i bererionion oherwydd bri Sant Martin o Tours, ail esgob Tours. Esgob enwog arall oedd Sant Gregori o Tours (c. 538 – 594). Daeth yn brifddinas rhanbarth Touraine.

## Adeiladau a chofadeiladau

* Eglwys Gadeiriol Sant Gatien
* Pont Wilson
* Prifysgol François Rabelais

## Enwogion

* Jean Fouquet (1420-1481), arlunydd
* Honoré de Balzac (1799-1850), nofelydd

## Cyfeiriadau

 **Dinasoedd Ffrainc**

|  |  |
| --- | --- |
|
Aix-en-Provence ·
Amiens ·
Angers ·
Argenteuil ·
Besançon ·
Bordeaux ·
Boulogne-Billancourt ·
Brest ·
Caen ·
Clermont-Ferrand ·
Dijon ·
Dunkerque ·
Grenoble ·
Le Havre ·
Le Mans ·
Lille ·
Limoges ·
Lyon ·
Marseille ·
Metz ·
Montpellier ·
Montreuil ·
Montsoreau ·
Mulhouse ·
Nancy ·
Naoned ·
Nice ·
Nîmes ·
Orléans ·
Paris ·
Perpignan ·
Reims ·
Roazhon ·
Roubaix ·
Rouen ·
Sant-Denis ·
Saint-Étienne ·
Saint-Paul ·
Strasbwrg ·
Toulon ·
Toulouse ·
Tourcoing ·
Tours ·
Villeurbanne · |  |
# Indre-et-Loire

Indre-et-Loire|  |
|  |
| Math | départements Ffrainc  |
| Enwyd ar ôl | Afon Indre, Afon Loire  |
| LL-Q150 (fra)-WikiLucas00-Indre-et-Loire.wav  |
| Prifddinas | Tours  |
| Poblogaeth | 619,362  |
| Sefydlwyd | * 4 Mawrth 1790
 |
| Pennaeth llywodraeth | Marisol Touraine  |
| Daearyddiaeth |
| Sir | Centre-Val de Loire  |
| Gwlad |  Ffrainc |
| Arwynebedd | 6,127 km²  |
| Gerllaw | Afon Loire, Afon Cher, Indre, Afon Vienne  |
| Yn ffinio gyda | Maine-et-Loire, Sarthe, Loir-et-Cher, Indre, Vienne  |
| Cyfesurynnau | 47.25°N 0.67°E  |
| FR-37  |
| Swydd pennaeth   y Llywodraeth | president of departmental council  |
| Pennaeth y Llywodraeth | Marisol Touraine  |
|  |
|  Ffeiliau perthnasol ar Comin |
| [golygwch ar Wicidata] |

*Gweler hefyd Loire (gwahaniaethu).*
*Département* yn *région* Centre-Val de Loire, Ffrainc, yw **Indre-et-Loire**. Rhed Afon Loire ac Afon Indre trwy'r ardal. Ei phrifddinas yw Tours.

Lleoliad Indre-et-Loire yn Ffrainc
## Gweler hefyd

* Cymunedau Indre-et-Loire

## Cyfeiriadau

 **Départements Ffrainc**

Ain  **·**
Aisne  **·**
Allier  **·**
Alpes-de-Haute-Provence  **·**
Alpes-Maritimes  **·**
Ardèche  **·**
Ardennes  **·**
Ariège  **·**
Aube  **·**
Aude  **·**
Aveyron  **·**
Bas-Rhin  **·**
Bouches-du-Rhône  **·**
Calvados  **·**
Cantal  **·**
Charente  **·**
Charente-Maritime  **·**
Cher  **·**
Corrèze  **·**
Corse-du-Sud  **·**
Côte-d'Or  **·**
Côtes-d'Armor (Aodoù-an-Arvor)  **·**
Creuse  **·**
Deux-Sèvres  **·**
Dordogne  **·**
Doubs  **·**
Drôme  **·**
Essonne  **·**
Eure  **·**
Eure-et-Loir  **·**
Finistère (Penn-ar-Bed)  **·**
Gard  **·**
Gers  **·**
Gironde  **·**
Hautes-Alpes  **·**
Haute-Corse  **·**
Haute-Garonne  **·**
Haute-Loire  **·**
Haute-Marne  **·**
Hautes-Pyrénées  **·**
Haut-Rhin  **·**
Haute-Saône  **·**
Haute-Savoie  **·**
Haute-Vienne  **·**
Hauts-de-Seine  **·**
Hérault  **·**
Ille-et-Vilaine (Il-ha-Gwilen)  **·**
Indre  **·**
Indre-et-Loire  **·**
Isère  **·**
Jura  **·**
Landes  **·**
Loir-et-Cher  **·**
Loire  **·**
Loire-Atlantique (Liger-Atlantel)  **·**
Loiret  **·**
Lot  **·**
Lot-et-Garonne  **·**
Lozère  **·**
Maine-et-Loire  **·**
Manche  **·**
Marne  **·**
Mayenne  **·**
Meurthe-et-Moselle  **·**
Meuse  **·**
Morbihan (Mor-Bihan)  **·**
Moselle  **·**
Nièvre  **·**
Nord  **·**
Oise  **·**
Orne  **·**
Paris  **·**
Pas-de-Calais  **·**
Puy-de-Dôme  **·**
Pyrénées-Atlantiques  **·**
Pyrénées-Orientales  **·**
Rhône  **·**
Saône-et-Loire  **·**
Sarthe  **·**
Savoie  **·**
Seine-Maritime  **·**
Seine-et-Marne  **·**
Seine-Saint-Denis  **·**
Somme  **·**
Tarn  **·**
Tarn-et-Garonne  **·**
Territoire de Belfort  **·**
Val-de-Marne  **·**
Val-d'Oise  **·**
Var  **·**
Vaucluse  **·**
Vendée  **·**
Vienne  **·**
Vosges  **·**
Yonne  **·**
Yvelines  **·Départements tramor:**
Guadeloupe  **·**
Guyane  **·**
Martinique  **·**
Mayotte  **·**
Réunion  **·Metropoles:** Métropole de Lyon  **·Eginyn erthygl sydd uchod am **Ffrainc**. Gallwch helpu Wicipedia drwy ychwanegu ato.*